**ÁLTALÁNOS INDOKOLÁS**

**Kiskőrös Város Önkormányzata Képviselő-testületének az Önkormányzat által adományozható elismerésekről szóló 25/2004. (IX. 30.) önkormányzati rendelet módosításáról szóló……./2023.( ) önkormányzati rendeletéhez**

Kiskőrös Város Önkormányzata (a továbbiakban: Önkormányzat) az önkormányzat által adományozható elismerésekről szóló 25/2004. (IX.30.) önkormányzati rendelete szabályozza az önkormányzat által alapított kitüntetésekre, díjakra és elismerésekre vonatkozó rendelkezéseket. A hatályos rendelet értelmében az alábbi elismerések adományozására van lehetőség:

- „Kiskőrös Város Díszpolgára” cím

- „Kiskőrösért” díj

- Szakmai kitüntető díjak

- „Kiskőrösért” emléklap

- „Kiskőrös Város Szolgálatáért”

A rendelet-tervezet értelmében 2023. évtől megalapításra kerül az „Év sportolója” plakett elismerés. A plakett Kiskőrös Városban a tárgyévben végzett kiemelkedő sport tevékenység elismerésére adományozható magyar és külföldi állampolgár részére. Az elismerés adományozásáról a Kulturális, Turisztikai és Sport Bizottság dönt a sportegyesületek és civil szervezetek javaslata alapján. A javaslatokat írásban kell benyújtani és tartalmaznia kell a javasolt személy tárgyévi sport tevékenységének ismertetését. Az elismerésből évente sport szakáganként kettő adományozható. Sportáganként a férfi és női sportág külön szakágnak minősöl.

**A rendelet-tervezet részletes indokolása:**

**1. §-hoz**

A rendelet bevezető részének módosítását tartalmazza a hatályos jogszabályoknak megfelelően.

**2.§ - 3.§ hoz**

Az elismerés alapítását, az elismerés elnevezését, fajtáit, az elismerésben részesíthető személyek körét, az évente adományozható elismerések számát, az elismerés leírását, az adományozás feltételeit és rendjét tartalmazó szabályok.

**4.§ -hoz**

A hatályba léptető rendelkezést tartalmazza ez a szakasz.